

 ประกาศเทศบาลตำบลหนองบัวใต้

เรื่อง มาตรการจัดการในกรณีได้ทราบหรือรับแจ้งการทุจริตหรือตรวจสอบพบการทุจริต

---------------------------------

 ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 แก้ไขถึงฉบับปัจจุบัน พระราชบัญญัติข้อมูลข่าวสารของทางราชการ พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560-2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ นั้น

 เทศบาลตำบลหนองบัวใต้ จึงได้กำหนดมาตรการจัดการในกรณีพบการทุจริตในเทศบาลตำบลหนองบัวใต้เพื่อเป็นมาตรฐาน แนวทางปฏิบัติและค่านิยมสำหรับข้าราชการและบุคลากรขององค์กรให้ยึดถือ และปฏิบัติควบคู่กับ กฎ ระเบียบ และข้อบังคับอื่นๆ โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใสบริหารงานด้วยความซื่อสัตย์สุจริต มีคุณธรรม ปราศจากการทุจริต เพื่อให้บรรลุเจตนารมณ์ ดังกล่าว จึงกำหนดแนวทางให้ทุกส่วนราชการในสังกัดเทศบาลตำบลหนองบัวใต้ถือปฏิบัติและดำเนินการ ดังนี้

 1. แต่งตั้งคณะกรรมการตรวจสอบข้อเท็จจริง ว่ามีมูลหรือไม่

 ๑.๑ กรณีมีมูล ให้ทำบันทึกเสนอผู้บริหารและแต่งตั้งคณะกรรมการสอบข้อเท็จจริงเพื่อดำเนินการตามระเบียบ/กฎหมายกำหนด

 ๑.๒ กรณีไม่มีมูล คณะกรรมการสอบข้อเท็จจริงสรุปผลตามพยานหลักฐาน ส่งกลับไปยังผู้ร้องเรียนทราบผล

 2. กรณีมีมูลให้ดำเนินการลงโทษทางวินัยตามที่คณะกรรมการสอบสวนลงความเห็น

 ๒.๑ พิจารณาลงโทษวินัยไม่ร้ายแรง

 ๒.๒พิจารณาลงโทษทางวินัยร้ายแรง

-2-

 ๓. เสนอ ก.ทจ.จังหวัดตาก พิจารณาให้ความเห็นชอบตามที่คณะกรรมการสอบข้อเท็จจริงจริง พิจารณาลงโทษผู้ที่เกี่ยวข้อง

 4. ผู้บริหาร ทต.ออกคำสั่งลงโทษตามที่ผู้มีอำนาจให้ความเห็นชอบ

 ๕. ให้ทุกกลุ่มงานใน ทต.หนองบัวใต้ ถอดบทเรียนเพื่อป้องกันมิให้เกิดเหตุการณ์ซ้ำอีก

๖. กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

 จึงประกาศให้ทราบโดยทั่วกัน

 ประกาศ ณ วันที่ 24 เดือน พฤษภาคม พ.ศ. 2564

 

 (นายวรเชษฐ์ บัว่ออน)

 นายกเทศมนตรีตำบลหนองบัวใต้